钦定古今图书集成/明伦汇编/氏族典/第350卷 > 《廖用贤尚友录》 > 牛弘
## 钦定古今图书集成/明伦汇编/氏族典/第350卷 > 《廖用贤尚友录》 > 牛弘

按《隋书牛弘传》：“弘字里仁，安定鹑觚人也。本姓尞氏。
祖炽，郡中正。父允，魏侍中、工部尚书、临泾公，赐姓为
牛氏。弘性宽裕，好学博闻。在周起家中外府记室，后
袭封临泾公。宣政元年，转内史下大夫，进位使持节、
大将军、仪同三司。开皇初，迁授散骑常侍、秘书监，进
爵奇章郡公。三年，拜礼部尚书。时杨素恃才矜贵，轻”
侮朝臣，唯见弘未尝不改容自肃。寻授大将军，拜吏
部尚书。其选举先德行而后文才，务在审慎，虽致停
缓，所有进用，并多称职。大业二年，进位上大将军。三
年，改为右光禄大夫。六年，从幸江都。卒，谥曰宪。弟弼，
好酒而酗。弘长子方太，亦有学业，官至内史舍人。次
子方裕，性凶险，从幸江都，与裴虔通等同谋弑逆。